Številka: 3502-2/2012

Datum: 30. 3. 2018

**MESTNEMU SVETU**

**MESTNE OBČINE PTUJ**

**ZADEVA:** **Predlog** S**tališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za del enote urejanja prostora P11-S2/2 (EUP PA03) Krčevina pri Ptuju - pri Panorami**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 99. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam mestnemu svetu v obravnavo in sprejem predlog Stališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za del enote urejanja prostora P11-S2/2 (EUP PA03) Krčevina pri Ptuju - pri Panorami.

|  |  |  |
| --- | --- | --- |
|  |  | Miran SENČAR,  župan Mestne občine Ptuj |

Priloge:

- stališča do pripomb javnosti z obrazložitvijo

- grafični prikaz predlaganih ureditev (razgrnjeno gradivo)

Predlog

april 2018

Na podlagi 60. člena Zakona o prostorskem načrtovanju (Uradni list RS, št. 33/07, 70/08 - ZVO-1B, 108/09, 80/10 - ZUPUDPP, 43/11 - ZKZ-C, 57/12, 57/12 - ZUPUDPP-A, 109/12, 35/13 - skl. US, 76/14 - odl. US, ~~in~~ 14/15 – ZUUJFO in 61/17 – ZureP-2 ) ter 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_\_\_\_\_\_ seji, dne \_\_\_\_\_\_\_\_\_, sprejel

**S T A L I Š Č A**

**do pripomb javnosti podanih v času javne razgrnitve**

**dopolnjenega osnutka Odloka o občinskem podrobnem prostorskem načrtu**

**za del enote urejanja prostora P11-S2/2 (EUP PA03) Krčevina pri Ptuju - pri Panorami**

1. **Pripombe podane v času javne razgrnitve in vpisane v knjigo pripomb:**
   1. **Pripomba z dne 8. 11. 2017:**

podana s strani lastnika parcel v območju OPPN, ki mu je sporen potek trase ceste I in IX, saj se ob njej opravlja dejavnost oddaje sob (mirna dejavnost). Pripombodajalec želi, da se cesta spelje drugače. Potek želene trase ceste je podal na javni razgrnitvi (varianta ceste je skicirana na hrbtni strani zloženke).

**Stališče do pripombe: Pripomba se ne upošteva.**

OPPN se vedno izdeluje na način, ki terja celovite rešitve – zato je tudi potrebno speljati cesto čez zemljišče, ki je v njegovi lasti, saj bi drugače v območju OPPN dobili dve ločeni območji, ki bi se končali vsaka s svojo slepo ulico. (Cestno povezavo definira že OPN, ki v 19. točki 129. člena (EUP PA03) v 3b in 3c alineji določa, da mora prometna mreža zagotavljati skrajšano dostopnost do prometnic višjega razreda in dostopnost za težji tovorni promet (potreben v času gradnje) in da je območje potrebno navezati na obe zbirni cesti ob vznožju Panorame (ulica Vičava in Maistrova ulica), na katero je potrebno načrtovati dvostransko navezavo območja.).

SOU SP vodi postopek sprejema OPPN, vsebinsko se območje OPPN usklajuje med lastniki zemljišč in izbranim izdelovalcem. Ker se vsi niso uspeli uskladiti, se je odločilo, da se v 1. etapi umešča objekte za tista območja, kjer so lastniki pristopili k OPPN, za vse ostale pa velja, da bodo v 2. etapi (ko bodo pristopili k izdelavi Sprememb in dopolnitev OPPN) lahko umestili tudi svojo pozidavo. Podlaga za to je tudi v sprejetem Sklepu o pričetku izdelave OPPN za del enote urejanja prostora P11-S2/2 Krčevina pri Ptuju - pri Panorami (Uradni vestnik Mestne občine Ptuj, št. 1/14), kjer je v tč. 4 (etapna izvedba podrobnega načrta) zapisano, katere parcele se urejajo v naslednjih etapah (med njimi so tudi zemljišča pripombodajalca, ki je dal pripombo, navedene s parcelnimi številkami).

* 1. **Pripomba z dne 8. 11. 2017:**

podana s strani lastnika parcel v območju OPPN, rad bi se s svojimi zemljišči vključil v postopek OPPN.

**Stališče do pripombe: Pripomba se ne upošteva.**

Pripomba se ne upošteva, pripombodajalcu je bilo sporočeno, da v tem trenutku ni možno dodatno vključiti osem parcel, saj je akt že bil javno razgrnjen, v tem primeru bi morali postopek vrniti na začetek in korigirati osnutek OPPN, ponovno pridobiti dopolnilne smernice, akt ponovno javno razgrniti, ponovno izvesti javno razpravo. Prav tako bi bilo potrebno doseči soglasje vseh dosedanjih naročnikov OPPN, da bi se s tem strinjali, pripombodajalec pa bi moral pokriti vse dodatne stroške in delež stroška že opravljenih arheoloških raziskav.

* 1. **Pripomba z dne 8. 11. 2017:**

podana s strani lastnice parcel v območju OPPN, ki je izrazila željo po vključitvi njenega zemljišča (osem parcel) v postopek OPPN.

**Stališče do pripombe: Pripomba se ne upošteva.**

Odgovor je enak kot pod tč. 2.

* 1. **Pripomba z dne 8. 11. 2017:**

podana s strani lastnice parcel v območju OPPN, ki želi med predvideno cesto I in IX ter njenim zemljiščem izvedbo zvočnega zidu.

**Stališče do pripombe: Pripomba se upošteva.**

Ob cesti je možno predvideti umestitev protihrupnega zidu, ki bo zemljišče ščitil pred hrupom iz ceste. Zid se izgradi sočasno z izgradnjo cestne in komunalne infrastrukture.

1. **Pripombe prispele po pošti (na naslov Skupne občinske uprave):**
2. **Pripomba z dne 22. 11. 2017:**

podana s strani lastnika parcel v območju OPPN, ki mu je sporen potek trase ceste I in IX na parceli št. 395/8, k.o. Krčevina pri Ptuju. Trasa ceste je neracionalna za bodočo vizijo tega področja in s predvideno traso ceste se povzroča izguba samo na njegovem zemljišču. Pripombodajalec prilaga skico predloga ceste (s tem predlogom umika predlog trase ceste, ki ga je podal na javni razgrnitvi). Želi, da se dodatnih osem parcel vključi v I. fazo OPPN. V katastru se je spremenilo parcelno stanje, katerega je potrebno upoštevati v nadaljnjem postopku.

**Stališče do pripombe: Pripomba se ne upošteva.**

Urbanistična komisija Mestne občine Ptuj je obravnavala potek ceste na območju OPPN na dveh sejah:

- 6. seji, dne 14. 12. 2016 in sprejela **SKLEP 6/5**: Gradnja prometne infrastrukture je možna le pred gradnjo hiš. Prvo fazo izgradnje predstavlja izgradnja cestne in komunalne infrastrukture. Način realizacije bo določen tokom postopka izdelave OPPN.

- 13. seji, dne 14. 11. 2017:

S strani lastnikov zemljišč je bila podana zahteva po korekciji že predhodno potrjene cestne povezave. Lastnik želi da se cesta spelje po drugih zemljiščih, višinsko tudi precej nižje in po bolj strmem terenu. Komisija je OPPN že predhodno obravnavala (na svoji 6. seji dne 14. 12. 2016) in je k zasnovi podala pozitivno mnenje. Navezovalna cesta je izrisana v skladu s traso, ki je določena v OPN. Komisija je sprejela **SKLEP 13/2:** Umeščanje ceste v nižji teren ni najbolj tehnično ustrezno, planirana cesta je na dokaj ugodnem mestu.

Iz zgoraj navedenih sklepov je razvidno, da Urbanistična komisija podpira dopolnjen osnutek OPPN in cestno povezavo, ki je vrisana v njem.

Glede vključitve dodatnih osem parcel je podan odgovor pod tč. 2. Obveza izdelovalca OPPN je da izdela načrt na veljavnem katastru in veljavnem geodetskem posnetku.

1. **Pripomba z dne 1. 12. 2017:**

podana s strani lastnice parcel v območju OPPN in še ene gospe, ki zahtevata:

- predvidena trasa ceste I in IX naj bo oddaljena od zemljišč v moji lasti 6m,

- omejitev 30 km/h,

- prepoved vožnje s težkimi vozili (razen intervencije in odvoz odpadkov),

- primerna zvočna zaščita,

- zaščita 100 let starega studenca,

- izbris ceste, ki je vrisan čez zemljišče v moji lasti,

- gradnja naj bo časovno omejena med 8. in 18. uro (naj bo navedeno v odloku).

**Stališče do pripombe: Pripomba se delno upošteva.**

Predvideno traso ceste I in IX ni možno odmakniti od zemljišča, ki je v lasti pripombodajalke, zaradi konfiguracije terena. Umeščanje ceste v nižji teren ni najbolj tehnično ustrezno, cesta je v OPPN planirana na dokaj ugodnem mestu. Trasa ceste je v skladu z pozitivnim mnenjem Urbanistične komisije Mestne občine Ptuj. Oddaljenost ceste od parcelne meje je od 2m do 2,6m od parcelne meje na račun lastnika zemljišča, po katerem poteka cesta.

Predvidel se bo prometni režim z omejitvijo 30 km/h in prepoved vožnje s težkimi vozili.

Ob cesti je možno predvideti umestitev protihrupnega zidu, ki bo zemljišče ščitil pred hrupom iz ceste. Zid se izgradi sočasno z izgradnjo cestne in komunalne infrastrukture.

Če bo le mogoče, bo predvidena zaščita studenca.

Predvidena bo časovno omejitev gradnje in sicer; gradnja bo možna med 7.00 in 19.00 uro.

Številka: 3502-2/2012

Datum:

**Obrazložitev:**

V času od 3. 11. 2017 do 4. 12. 2017 je potekala javna razgrnitev dopolnjenega osnutka Odloka o občinskem podrobnem prostorskem načrtu za del enote urejanja prostora P11-S2/2 (EUP PA03) Krčevina pri Ptuju - pri Panorami. V času javne razgrnitve je bila dne 8. 11. 2017 izvedena javna obravnava razgrnjenega gradiva.

Skladno z določili 50. člena Zakona o prostorskem načrtovanju ima javnost v okviru javne razgrnitve pravico dajati pripombe in predloge, občina pa preuči pripombe in predloge javnosti in do njih zavzame stališče.

V času javne razgrnitve so bile podane pripombe in predlogi k dopolnjenemu osnutku Odloka o občinskem podrobnem prostorskem načrtu. Na podlagi proučitve podanih pripomb in predlogov so pripravljena stališča do pripomb javnosti in posredovana v obravnavo mestnemu svetu. Povzetki posameznih pripomb oziroma predlogov in vsebina stališč k posameznim pripombam oziroma predlogom so razvidni iz gradiva mestnemu svetu.

Mestnemu svetu Mestne občine Ptuj predlagam, da predlagana stališča do pripomb javnosti, podanih v času javne razgrnitve dopolnjenega osnutka Odloka o občinskem podrobnem prostorskem načrtu za del enote urejanja prostora P11-S2/2 (EUP PA03) Krčevina pri Ptuju - pri Panorami po obravnavi sprejme.

|  |  |  |
| --- | --- | --- |
| Pripravil:  Peter CAFUTA |  | Miran SENČAR,  župan Mestne občine Ptuj |